cyanic-selkie/wikianc huggingface dataset:
Godarda Kosmosa lidojumu centrs
Godarda Kosmosa lidojumu centrs (Goddard Space Flight Center) ir galvenā NASA izpētes laboratorija, kura dibināta kā pirmais NASA kosmosa lidojumu centrs. Tas atrodas Grīnbeltā, Mērilendas štatā, ASV, aptuveni 10,5 kilometrus uz ziemeļaustrumiem no ASV galvaspilsētas Vašingtonas.
Likums un taisnīgums
Likums un taisnīgums ir konservatīva partija Polijā. Šobrīd (2016) tā ir valdošā partija Polijā.
Partijas uzskati
Partija deklarē sevi kā niktu cīnītāju pret korupciju.
Kārlis Markss
Vēlākie darbi
Kārļa Marksa slavenākais darbs ir „Kapitāls”, kurš pilnībā tiek publicēts tikai pēc viņa nāves. Kārļa Marksa veselība viņa dzīves laikā Anglijā bija pasliktinājusies, tomēr viņš vēl komentēja starpvalstu attiecības. Viņš pat sarakstīja opozicionāru darbu Vācijai „Gotas programmas kritika” (Kritik des Gothaer Programms), un kā iespējamo komunisma valsti nosauca Krieviju. Viņa dzīves beigas aptumšoja sievas un meitas nāve. Kārlis Markss nomira 1883. gada 14. martā.
Kapitāls
Kārļa Marksa aprakstītais kapitāls ir atšķirīgs, jo tajā tiek iesaistīta arī kapitāla attīstība naudas formā, ar nodomu izraisīt labuma gūšanu no patēriņa preces pirkšanas un pārvēršanas precēs, kuras maksā dārgāk, tādā veidā palielinot ražīgumu un peļņu. Markss apgalvo, ka neviens no iepriekšējiem teorētiķiem nav varējis pienācīgi izskaidrot, kā kapitālismā var gūt peļņu.
Leivi
Izcelsme un nosaukuma etimoloģija
Kaut arī latvieši kļūdaini saistījuši leivus ar lībiešiem, leivu valodas sala Atzelē (mūsdienās Gulbene un Alūksne) cēlusies no Veru izloksnēm. Pēc citas versijas leivi ir Kurzemes lībieši, kas mūsdienu Alūksnes novadā nonākuši, glābdamies no mēra.
Savojas princis Eižens
Dzīvesgājums
Kopā ar brālēnu Viktoru Amadeju II piedalījās Deviņgadu karā cīņās pret Franciju, iesākumā pie Reinas, vēlāk Pjemontā. 1697. gadā princis Eižens atkal iesaistījās kaujās pret turkiem un 1697. gada 11. septembrī smagi sakāva tos Zentas kaujā. Tā bija viena no smagākajām sakāvēm Osmaņu impērijas vēsturē — gāja bojā 25 000—30 000 turku, bet austriešiem bija tikai 429 kritušie. Šī spīdošā uzvara padarīja princi Eiženu par Eiropas slavenību.
Āmurs
Āmurs parasti ir vienā rokā turams ar vieglāku kātu un daudz smagāku galvu.
Latvijas Senāts
Iekārta un struktūra
Senātā darbojās 3 departamenti: Civīlais Kasācijas Departaments (CKD), Kriminālais Kasācijas Departaments (KKD) un Administratīvais Departaments (AD).
Senāta Apvienotā Sapulce
Senāta Apvienotā Sapulce (AS) izskatīja saimnieciskus jautājumus, kā arī izšķīra sarežģītākās un strīdīgākās Senātā saņemtās lietas. Pavisam tā izlēma vairāk nekā 650 lietu. Apvienotās sapulces sēdēs piedalījās visi senatori.
Kālija perhlorāts
Izmantošana
Lieto pirotehnikā, kā cietās raķešu degvielas komponentu, kā arī sprāgstvielu - perhloratītu - sastāvdaļu.
Latvijas Senāts
Latvijas Senāta spriedumi
Senāts savā 22 gadu pastāvēšanas laikā izlēma vairāk nekā 65 000 lietu, tā tad ap 3000 lietu gadā, bet Latvijas Senāta Apvienotā sapulce izlēma aptuveni 600 lietu. Senāts savā laikā publicēja apmēram 4800 spriedumu. Senāta spriedumu krājumi aptver ap 6000 lappušu.
Latvijas Senāta likvidēšana un Senatoru likteņi
Pēc Latvijas okupācijas izveidotās Latvijas PSR Augstākās Padomes Prezidijs 1940. gada 11. novembrī pieņēma dekrētu par Latvijas tiesu sistēmas pārveidošanu, saskaņā ar to apgabaltiesu nosaukumus saglabāja, bet miertiesas pārdēvēja par Tautas tiesām, savukārt Tiesu palātu pārveidoja par Latvijas PSR Augstāko tiesu, bet Latvijas Senātu likvidēja. 1940. gada 26. novembrī visi senatori saņēma Latvijas PSR tieslietu tautas komisāra pavēli par viņu atbrīvošanu no darba tajā pašā dienā. Tolaik dzīvi bija 16 senatori un 7 bijušie senatori. No viņiem 14 devās trimdā, septiņus PSRS okupācijas iestādes 1941. gada 14. jūnijā deportēja, divi mira Latvijā pēc 1940. gada. Gulaga nometnēs gāja bojā Latvijas senatori Teodors Bergtāls, Kārlis Ducmanis, Jēkabs Grots, Osvalds Ozoliņš, Jānis Skudre, Frīdrihs Vesmanis, Fricis Zilbers. Kā norādījis senatora Augusta Lēbera dēls Dītrihs Andrejs Lēbers, šķiet nav citu augstāku tiesu pasaulē, ko būtu piemeklējis līdzīgs liktenis.
2010.—2011. gada NHL sezona
Kopvērtējums
Piezīmes
Plaģiāts
Vēsture
Moljērs savā lugā "Skapēna nedarbi" (fr. Les fourberies de Scapin) praktiski nepārveidotu ielika gandrīz veselu nodaļu no Sirano de Beržeraka (fr. Нercule Savinien Cyrano de Bergerac) komēdijas "Pedanta pārmācīšana" (Le Pédant joué), uz kritiķu aizrādījumiem atbildēja ar savu slaveno frāzi: Je prends mon bien où je le trouve (Savas bagātības smeļos visur, kur tās atrodu). No Beržeraka sižetu līnijas un idejas ņēmis arī Džonatans Svifts savā "Gulivera ceļojumi" (Gulliver's Travels). Arī cienījamais britu literatūras dižgars Viljams Šekspīrs (William Shakespeare) neuzskatīja par nosodāmu ņemt un pārveidot svešas vārsmas, un esot par to izteicies: "Es šo meiču atradu dubļos, nomazgāju un izcēlu ārā saulē". Priesteris Barrs savā "Vāciešu vēsture" (Histoire d’Allemagne) nekautrējoties ievietoja, neatsaucoties uz autoru, 200 lappuses no Voltēra (Voltaire) "Kārļa XII vēsture", taču arī pats Voltērs savā "Micromégas" nekautrējās lappuses ņemt no de Beržeraka sacerējumiem. 1812. gadā Francijā bija visai ievērojams skandāls zinātnē, kad visai pazīstamais orientālists Langlē publicēja kā savu oriģinālpētījumu "Voyage d’Abdoul Rizzak", kas būtībā bija persieša Abdula Rizaka ceļojuma atskaites tulkojums, kuru pirms tam bija pārtulkojis Gallans (Langlē iznīcināja Gallana tulkojuma manuskriptu, taču izrādījās, ka tam ir dublikāts). Arī Ruso darbā "Contrat social" daudzi saskatīja plaģiātu no Huberta "De jure civitalis", nemaz nerunājot par visai plašajiem ar plaģiātismu saistītajiem skandāliem, kas pavadīja tādus beletristikas rakstniekus kā Edmons Abū, Sardū, Dimā, Zolā, Dodē u.c. 1891. gadā tika izdota pat tikai Lesinga plaģiātismam veltīta grāmata (Albrecht, "Lessings Plagiate").
Augusts Lēbers
Dzīves gājums
Bija Latvijas Republikas Civillikuma izstrādes grupas loceklis, ņēma dalību arī citu Latvijas Republikas likumu izstrādāšanā. Piedalījies Baltijas valstu čeku un vekseļu tiesību unifikācijā. Bijis juriskonsults Latvijas Republikas Tieslietu ministrijā. Vācu Juristu biedrības darba veicinātājs. Latvijas Vēža apkarošanas biedrības darba veicinātājs. Latvijas Ugunsapbedīšanas biedrības dibinātājs. Pēc aiziešanas pensijā A. Lēberu 1938. gadā iecēla par Senāta Goda tiesnesi. Pēc Otrā pasaules kara sākuma 1939. gadā apmetās Polijas kampaņas laikā okupētajā Pozenē (Poznaņa), bet 1945. gada aprīlī pārcēlās uz Marnas pilsētiņu Šlēzvigā-Holšteinā. Miris 1948. gada 14. februārī.
Z (nozīmju atdalīšana)
Z ir latīņu alfabēta burts, kam var būt arī šādas nozīmes:
FALCON (projekts)
Small Launch Vehicle
Otrajā fāzē uzvarēja Air Launch LLC, ar kuru 2005. gadā tika noslēgts līgums 17,8 miljonu USD apjomā, lai turpinātu tās no gaisakuģa izmetamas nesējraķetes konstruēšanu un izmēģināšanu.
Ratinīku pilskalns
Pilskalnu atklāja arheologs un vēsturnieks Juris Urtāns 2005. gadā, bet valsts nozīmes arheoloģijas pieminekļa statuss tam tika piešķirts 2007. gadā.
Lorijs
Lorijs var būt:
Casey
Casey var attiekties uz:
Tērauda vīrs
"Tērauda vīrs" (en) ir 2013. gada amerikāņu supervaroņu filma, kuras režisors ir Zeks Snaiders. Filma ir par DC Comics tēlu Supermenu. Šajā filmā tiek no jauna radīts "Supermena" stāsts, filmā Supermens cīnās ar ģenerāli Zodu, kas cenšas izveidot jauno Kriptonu uz Zemes. Filmā galvenās lomas atveido Henrijs Kevils (Klārks Kents / Supermens), Eimija Adamsa (Luisa Leina) un Maikls Šenons (ģenerālis Zods). Filmas pirmizrāde notika 2D, 3D un IMAX 3D formātos. Latvijā filmas pirmizrāde notika.
Hjū Lorijs
2011. gada Ginesa rekordu grāmatā nosaukts par visvairāk skatītāko vīriešu lomas tēlotāju televīzijā. Kļuvis arī par vienu no vislabāk apmaksātiem aktieriem televīzijā, saņemot par katru sēriju līdz pat 250 000 mārciņu.
Nuadibu
Nuadibu (ar, fr; agrāk Portetjēna) ar iedzīvotāju skaitu ap 90 000 ir otrā lielākā pilsēta Mauritānijā un ir valsts galvenais komercdarbības centrs.
Latvijas PSR Ministru Padomes Galvenā pārvalde kara un valsts noslēpumu aizsardzībai presē
Pārvalde atradās Vaļņu ielā 2, Rīgā, kur atrodas Izglītības un zinātnes ministrija, un Balasta dambī, "Preses nama" 18. stāvā.
Čīles Antarktikas institūts
Vēsture
Pēc Starptautiskā ģeofizikas gada (1957—1958) aktivitātēm, kad kļuva skaidrs, ka plānveidīga zinātniskā un pētnieciskā darba organizēšana ir svarīga Čīles stratēģiskajām interesēm Antarktīdas kontinentā, tika nolemts izveidot speciālu valdības institūciju. Čīles Antarktikas institūts nodibināts 1963. gada 10. septembrī ar Čīles valdības rīkojumu, izveidojot to par vienīgo valdības institūciju, kas atbildīga par visu aktivitāšu centralizētu koordinēšanu, plānošanu un realizēšanu Čīles Antarktiskajā teritorijā.
Atvars Tribuncovs
Atvars Tribuncovs (dzimis Ogrē) ir bijušais latviešu hokejists, aizsargs, Latvijas hokeja izlases dalībnieks. Karjeras laikā piedalījies divos olimpisko spēļu turnīros, kā arī 10 Pasaules čempionātos. Karjeras lielāko daļu aizvadījis dažādos Krievijas un Zviedrijas spēcīgāko līgu klubos. Trīs sezonas aizvadījis Ufas "Salavat Julajev" sastāvā.
Karjera
Profesionālā spēlētāja karjeru A. Tribuncovs uzsāka 1992. gadā, kad spēlēja Rīgas "Pārdaugava" kluba rindās. 1995. gadā viņš pievienojās Rīgas "Stars" vienībai, bet 1996.—1997. gada sezonu aizvadīja Polijas klubā Gdaņskas "Stoczniowiec". 1997.—1998. gada sezonā A. Tribuncovs aizvadīja sešas spēles Krievijas Superlīgas klubā Maskavas "Spartak", bet atlikušo sezonas daļu aizvadīja Somijas trešajā spēcīgākajā līgā. 1998. gadā viņš pievienojās SM līgas klubam Raumas "Lukko". No 1999. līdz 2002. gadam A. Tribuncovs spēlēja dažādos Vācijas klubos, 2001.—2002. gada sezonu aizvadot DEL līgas klubā Berlīnes "Capitals". Tad gandrīz trīs sezonas A. Tribuncovs aizvadīja Ufas "Salavat Julajev", līdz 2004.—2005. gada sezonas nogalē atkal nonāca Maskavas "Spartak" rindās. 2005.—2006. gada sezonu A. Tribuncovs aizvadīja Zviedrijas Elitsērijas klubā Mora IK, bet 2006.—2007. gada sezonu iesāka SM līgas klubā Oulu "Karpat" un pabeidza Zviedrijas kluba Farjestads BK rindās. 2007.—2008. gada sezonā Atvars atkal spēlēja divos klubos — sezonu iesāka Krievijas Toljati "Lada", bet pabeidza Zviedrijas MoDo Hockey kluba rindās. Tradīciju sezonas laikā spēlēt divos klubs viņš saglabāja arī 2008.—2009. gada sezonā, kuru iesāka jaunizveidotās KHL līgas klubā Rīgas "Dinamo" un pabeidza Elitsērijas klubā Skellefteå. 2009.—2010. gada sezonu aizvadījis Čehijā, 2010.—2011. gada sezonas sākumu — Latvijā.
Latvijas Atsevišķais artilērijas divizions
1939. gada 1. septembrī divizionā bija 20 virsnieku, 111 instruktoru un kareivju, 6 brīva līguma darbinieki.
Dienvidlatvijas brigāde
Vēsture
1919. gada 6. martā uzbrukuma laikā Padomju Latvijas armijas daļām savstarpējā landesvēra latviešu un vāciešu karaspēka daļu apšaudē gāja bojā 1. latviešu atsevišķais bataljona komandieris Oskars Kalpaks un Studentu rotas komandieris Nikolajs Grundmanis.
Ar 1919. gada 21. martā Liepājā Latvijas Pagaidu valdības apsardzības ministrs Jānis Zālītis izdeva pavēli Nr. 21., kurā sakarā ar izsūtītiem papildinājumiem Latviešu atsevišķo bataljonu pārdēvēja par Latvijas armijas dienvidu grupu ar atsevišķas brigādes organizāciju no kājnieku rotām, sapieru rotas un piekomandētās artilērijas vienības. Brigādes komandēšanu uzdeva Jānim Balodim, kuru ar šo pavēli paaugstināja par pulkvedi, skaitot no 14. marta.
Procentuālā barjera
Procentuālā barjera tiek lietota vēlēšanās, kurās partijas vai apvienības iesniedz kandidātu sarakstus. Barjera nosaka, ka, lai partija vai apvienība varētu vēlēšanās piedalīties vietu sadalē, tai ir jāiegūst noteikts procents balsu. Barjeras mērķis ir liegt mazākajām partijām dalību parlamentā, ja vien tās neapvienojas, tādējādi samazinot frakciju skaitu.
Ķekava (upe)
Tūrisms
Šis pats Ķekaviņas dambis ir šķērslis lašveidīgo zivju migrācijai uz nārsta vietām, kopš Rīgas HES nobloķējusi tām ceļu augšup pa Daugavu.
Tiri
Vēsture
Apdzīvotā vieta izauga līdz ar 20. gadsimta sākumu, kad Laupa muižas īpašnieks fon Taube izveidoja makulatūras rūpniecību pie Pērnavas upes un šaursliežu dzelzceļa līniju no Tallinas uz Vīlandi. Tiri šaursliežu dzelzceļa stacija tika atklāta 1901. gadā. 1974. gadā, līdz ar Vīlandes—Tallinas šaursliežu dzelzceļa pārbūvi uz 1520 mm platumu, Tiri kļuva par platsliežu dzelzceļa staciju.
Tiri ģimnāzijas ēka
Pirmā informācija par skolām Tiri nāk no 17. gadsimta. 1924. gada 1. augustā tika atklāta jauna Tiri Dārzkopības ģimnāzijas ēka. 1932.–1940. gadā tā darbojās kā iestāde, kur augu audzēšana tika mācīta kā daļa no dārzkopības nodarbībām. Studenti varēja apgūt augu attīstību arī ziemā, jo 1932. gadā tika uzbūvēta 120 kvadrātmetrus liela siltumnīcā. Mūsdienās ēkā mācās Tiri ģimnāzijas pirmās klases.
Kuzņecova porcelāna un fajansa fabrika
Kuzņecova porcelāna un fajansa fabrika bija porcelāna un fajansa trauku fabrika, kas atradās Maskavas ielā 257 Rīgā.
Pēc 2010. gada ražošana fabrikas teritorijā bija pilnīgi pārtraukta, 2013.-2014. gadā visas rūpnīcas ēkas tika nojauktas.
Sniegs
Slīdēšana
Sniegs ir slidens tāpēc, ka spiediena un berzes rezultātā sniega segas augšējās daļas plāns slānis izkūst un izveidojas ūdens slānis, kas samazina berzi. Tāpēc sniega slīdēšana ir atkarīga no gaisa temperatūras un kustības ātruma.
Sniega čīkstēšana
Sniegs čīkst tikai gaisa temperatūrā zem nulles, un tā tonalitāte mainās atkarībā no gaisa temperatūras — jo stiprāks sals, jo augstāks ir skanējums. Ir cilvēki, kuri pēc sniega čīkstēšanas frekvences var noteikt gaisa temperatūru ārā. Sniegs čīkst tāpēc, ka tiek saspiesti sīki sniega kristāliņi. Katrs no tiem ir tik mazs, ka, lūstot vienam kristāliņam, neko nevar dzirdēt, bet lūstot uzreiz daudziem — var diezgan labi dzirdēt sniega čīkstoņu. Akustiskie mērījumi rāda, ka sniega čīkstoņas izraisītās skaņas frekvence var būt no 250—400 līdz 1000—1600 herci. Parasti zemākā robeža par dažiem decibeliem pārsniedz augstāko robežu, t.i. zemākā skaņa skan skaļāk, nekā augstākā skaņa. Gaisa temperatūras pazemināšanās padara ledus kristāliņus cietākus un trauslākus. Ejot pa sniegu, ledus adatiņas lūst un skaņa ir augstāka.
Rumbas pagasts
Hidrogrāfija
Upes:
Vēsture
1945. gadā pagastā izveidoja Abavas, Griķu, Kuldīgas un Rumbas ciema padomes, bet pagastu 1949. gadā likvidēja. Kuldīgas rajona Rumbas ciemam 1954. gadā pievienoja likvidēto Griķu ciemu, 1958. gadā — Abavas ciema kolhoza «Abava» teritoriju, 1977. gadā — veikta teritoriju apmaiņa ar Rendas ciemu. 1990. gadā ciemu reorganizēja par pagastu. 2009. gadā Rumbas ciemu kā administratīvo teritoriju iekļāva Kuldīgas novadā.
2007. gada Pasaules čempionāts vieglatlētikā
Latvijas pārstāvji
Čempionātā traumas dēļ nepiedalījās daudzcīņnieks Jānis Karlivāns, savukārt Jeļena Prokopčuka čempionātu izlaida, lai labāk sagatavotos Ņujorkas maratonam.
Vieglais uzbrucējs
Vieglais uzbrucējs (en) ir viena no tradicionālajām basketbola pozīcijām. Vieglie uzbrucēji parasti ir nedaudz īsāki, ātrāki par spēka uzbrucējiem un centriem. Vieglais uzbrucējs ir visdaudzpusīgākā basketbola pozīcija. Vidējais vieglo uzbrucēju augums ir 195—208 cm. Vieglā uzbrucēja galvenais uzdevums spēlē ir gūt punktus.
Augstākie vēži
Morfoloģija
Izvadorgāni ir antenālie dziedzeri. Turklāt plānčauļiem ir vēl maksillārie dziedzeri. Mātītēm ir pāra dzimumatvere, kas atrodas uz sestā krūšu segmenta, tēviņam dzimumorgāni ir uz astotā krūšu segmenta. Kuņģis sastāv no 2 kamerām. Viduszarna vienmēr ir daudz īsāka par galazarnu. Augstākajiem vēžiem ir labi attīstītas elpošanas un asinsrites sistēmas. Tiem ir arī centrālā nervu sistēma.
Meža cauna
Barība
Cauna lēkā pa kokiem tikpat veikli kā vāveres, un ir īsts drauds vāverēm. Nomedījusi vāveri, cauna var atļauties atpūsties apmēram divas trīs dienas, bet, ja nomedīts zaķis, pat nedēļu. Ļoti bieži to, ko cauna neapēd uzreiz, tā noslēpj, vēlāk atgriežoties pie krājumiem. Pēc vāveres nomedīšanas vai aizbaidīšanas cauna apmetas vāveres būvētajās ligzdās. Vāveru ligzdas caunām ir noderīgas tādēļ, ka midzeņus vāveres prot izbūvēt arī kokos bez dobumiem.
Vehma
Vehma (et) ir pilsēta Igaunijā, Vīlandes apriņķī.
Dobele (stacija)
Dobele ir dzelzceļa stacija līnijā Jelgava—Liepāja. Tā atrodas Dobeles pilsētā. Dobelē pietur pasažieru vilciens Rīga—Liepāja virzienā uz Liepāju piektdienās un svētdienās, bet virzienā uz Rīgu — sestdienās un svētdienās. Darbdienu rītos no Dobeles uz Rīgu kursē ekspresvilciens (vakaros no Rīgas uz Dobeli). Dobeles stacijā tiek veiktas kravas operācijas, tai ir pievedceļi uz "Dobeles dzirnavnieku", "Elagro" un citiem uzņēmumiem. Dobele ir viena no nedaudzajām dzelzceļa stacijām Latvijā, kuras pārmijas nav aprīkotas ar elektrocentralizāciju (elektrocentralizācijas gadījumā pārmijas pārbīda stacijas dežurants no vadības pults).
Feldmane
Feldmane (de — 'laucinieks'; sieviešu dzimtē Feldmanis) ir ģermāņu cilmes uzvārds, kas izplatīts arī Latvijā. Cilvēki ar šo uzvārdu:
Eimerija oāze
Eimerija oāze (en) ir ap 1800 km² liels no ledus brīvs apgabals Austrumantarktīdā. Izvietojusies Prinča Čārlza kalnu ziemeļdaļas austrumu pakājē, vietā, kur Lemberta glečers pāriet Eimerija šelfa ledājā. Ap 200 m augsta ar ledu klāta grēda austrumos to atdala no Lemberta šļūdoņa. Lielākie no ledus brīvie apgabali ir Lēves, Meninga un Makleoda masīvi oāzes ziemeļdaļā un Flegstonbenčs dienviddaļā. Oāzē ir vairāki saldūdens ezeri, ievērojamākie no kuriem ir Bīvera ezers (lielākais Antarktīdā), Radoka ezers (dziļākais Antarktīdā), Terrasovoje ezers un Ļedovoje ezers.
2010. gada NBA Visu zvaigžņu spēle
2010. gada NBA Visu zvaigžņu spēle bija 59. NBA Visu zvaigžņu spēle. Tā notika 2009.—2010. gada NBA sezonas laikā Cowboys Stadium amerikāņu futbola stadionā Ārlingtonā, Teksasas štatā. Šī bija otrā reize, kad Dalasā vai tās apkārtnē notika NBA Visu zvaigžņu spēle (iepriekš 1986. gadā). Dalasa tika nosaukta par spēles norises vietu NBA komisāra Deivida Stērna paziņojumā.
Svaru stienis
Sieviešu svarcelšanas stienis
Sieviešu svarcelšanas stienis pēc izskata ir tāds pats kā vīriešu, bet tas ir nedaudz īsāks (205 centimetri) un vieglāks (15 kilogrami). Satvērienam domātā daļa arī ir nedaudz mazāka, respektīvi, 25 milimetri.
Dāviņu pagasts
Dāviņu pagasts ir viena no Bauskas novada administratīvajām teritorijām, Iecavas krastos. Robežojas ar sava novada Vecsaules, Codes, Iecavas un Stelpes pagastiem.
Īstie augstākie vēži
Sistemātika
(†) — izmirušu organismu grupa.
Aleksandrs Blaus
Biogrāfija
Pēc dienesta armijā no 1945. gada strādāja Kemerovas apgabala Iekšlietu ministrijas iestādēs.
Andu kondors
Andu kondors ir nacionālais simbols vairākām Dienvidamerikas valstīm — Peru, Argentīnai, Bolīvijai, Čīlei, Kolumbijai un Ekvadorai. Tam ir nozīmīga loma Andu reģiona tautu folklorā, pasakās un mītos. Mūsdienās tā ir apdraudēta suga un tai draud izmiršana, jo cilvēku saimnieciskā darbība kļūst arvien plašāka un aktīvāka. Tādēļ vairāki pasaules zoodārzi ir uzsākuši Andu kondoru pavairošanu nebrīves apstākļos. Šajā programmā ir iekļāvies arī Rīgas zooloģiskais dārzs.
Izskats un īpašības
Vidējais pirksts Andu kondoriem ir izteikti garāks nekā pārējie pirksti, toties aizmugurējais pirksts tikpat kā nav attīstījies. Nagi kopumā ir samērā taisni, ar noliektiem tikai pašiem nagu galiem. Līdz ar to pēdas ir vairāk piemērotas iešanai, nevis barības sagrābšanai kā tas ir Vecās pasaules grifiem. Knābja gals ir liekts un piemērots fermentētas gaļas plēšanai. Acu zīlītes tēviņiem ir brūnas, mātītēm tumši sarkanas. Plakstiņiem skropstu nav.
Grūba
Grūba (saukta arī Grūbe, Ieriķupīte, Melderupīte, Ežupe) ir Kumadas labā krasta pieteka Cēsu novadā. Sākas Nītaures pagastā 1 km uz austrumiem no Asaru ezera. Tek pa Vidzemes augstienes malas pauguraini. Lejpus Vidzemes šosejas ir daļēji mākslīgi veidotu ūdenskritumu kaskāde (lielāko augstums ir 1,9 un 2,4 m). Grūbas ūdenskritumi kopā ar Ieriķu dzirnavezeru ir aizsargājams dabas objekts. Pietekas (labās): Žagarupe, Kurmupe. Krastā apdzīvotā vieta Ieriķi.
Amerikas pamatiedzīvotāji
Plakankalne
Plakankalnes ciltis pārtika galvenokārt no lašiem un ēdamām saknēm, ziemā viņi dzīvoja zemnīcās, bet vasarā — tipi. Zirgi, kurus šīs ciltis sāka lietot tikai 18. gadsimtā izmainīja viņu dzīvesveidu — vietējie ne vien kļuva par slaveniem zirgkopjiem, bet arī ievērojami palielinājās attālumi, kurus indiāņi spēja pārvarēt, tādējādi viņi biežāk saskārās ar citām ciltīm un pārņēma dažas to paražas, indiāņi arī kļuva par tirgotājiem - pārdeva zirgus, kaņepes, ādas un no dzīvnieku ragiem gatavotus lokus.
Ziemeļrietumi
Ziemeļrietumu ciltis bija attīstījušas sarežģītu sabiedrisko struktūru, kurā bija augstdzimušie, vienkāršie iedzīvotāji un vergi. Ziemeļrietumos pastāvēja attīstīta māksla un arhitektūra — lai parādītu savu bagātību un privileģēto stāvokli Ziemeļrietumu indiāņi cēla totēmstabus, rīkoja potlačas ceremonijas, kurās daļu mantas atdeva, lai iegūtu jaunas privilēģijas un augstāku statusu. Tiek uzskatīts, ka šīs ceremonijas mazināja spriedzi sabiedrībā un palīdzēja izvairīties no savstarpēja kara. Tas gan nenozīmē, ka Ziemeļrietumu indiāņi nekaroja — viņi mēdza doties sirojumos, lai laupītu, sagrābtu vergus un iegūtu jaunas teritorijas. Kareivji valkāja koka bruņas un raksturīgākie ieroči bija loki, naži un vāles.
Maskata
Maskata (, Masqaṭ) ir Omānas valsts galvaspilsēta. Maskata ir arī Maskata gubernitātes administratīvais centrs. Pilsētas atrodas Omānas līča krastā. 2005. gadā Maskatā dzīvoja 646 tūkstoši iedzīvotāju.
Mākoņi
C grupa - zemie mākoņi
Slāņu mākoņi (Stratus) viendabīgs mākoņus slānis, kas līdzīgs miglai. Tie sastāv no ūdens pilieniem un var dot nelielus smidzinošus nokrišņus.
Citi mākoņu tipi
Sudrabainie mākoņi īsti neatbilst parastu mākoņu kategorijai galvenokārt dēļ tā, ka tie redzami naktīs, un tie atrodas vidēji 75—85 kilometru augstumā (kas jau skaitās kosmoss). Šī parādība ir viegli novērojama arī Latvijā, katru gadu, sākot ar pavasari un beidzot ar rudeni. Interesantākais, ka šie mākoņi ir jauna parādība, pirmo reizi tie novēroti 1885. gadā un nav liecību, ka pirms tam tie būtu novēroti.
Deriks Etkinss
Deriks Etkinss (dzimis 1984. gada 5. janvārī) ir Bahamu Salu vieglatlēts - sprinteris, kurš parasti skrien 100 metru distancē. Viņa vienīgais lielais panākums ir 2007. gada Pasaules čempionātā izcīnītā sudraba medaļa. Uz šo čempionātu Etkinss brauca kā viens no favorītiem uz medaļu, bet ne uzvaru, jo galvenie favorīti uz uzvaru bija sezonas līderis Taisons Gejs un Pasaules rekordists Asafa Pauels. Finālā Etkinss uzrādīja laiku 9,91 sekundes, kas bija jauns viņa personiskais un Bahamu rekords. Viņš piekāpās vienīgi Gejam, kurš distanci veica 9,85 sekundēs, bet Pauels palika trešais. 2009. gada Pasaules čempionātā Etkinss nespēja pārvarēt pat pirmo kārtu.
Ziemeļu renesanse
Ziemeļu renesanse Latvijā
Tāds pats ziemeļu renesansei raksturīgs piemērs ir arī Kuldīgas Sv. Katrīnas baznīca (1654—1672). Divi tās portāli šķietami tiecas uz gotiku, taču iekštelpās dominē no gotikas pilnīgi atšķirīgs velvju traktējums, citas proporcijas: pazemās kolonnas novietotas uz augstām, platām pamatnēm, kas bagātīgi noklātas ar plastisko dekoru.
Pols Rikērs
Pols Rikērs (fr,  — ) bija franču filozofs, viens no hermeneitikas tradīcijas pārstāvjiem. Viens no retajiem filozofiem, kurš ietekmējies no trim svarīgām rietumu filozofijas skolām XX gadsimtā — vācu filozofijas, franču filozofijas un anglosakšu filozofijas.
Vladimirs Nikonovs
Vladimirs Nikonovs (ru; dzimis Rēzeknē) ir Latvijas krievu politiķis, pārstāv partiju "Saskaņa". Bijis vairāku Saeimas sasaukumu un Rēzeknes domes deputāts.
Fluorūdeņradis
Fiziskās īpašības
HF molekulas ir stipri polāras un starp tām ir novērojama izteikta ūdeņraža saite - šeit veidojas stabils fluorohidrogenāta jons HF2− un fluoronija jons FH2+ (tomēr šķidra HF pašjonizācija ir niecīga). Šķidrā fluorūdeņradī tā molekulas ar ūdeņraža saišu starpniecību savienojušās garās ķēdēs. Šīs ķēdes zināmā mērā saglabājas, vielai iztvaikojot - gāzes fāzē fluorūdeņradis sastāv no H2F2, H3F3,H4F4, H5F5 un H6F6 maisījuma un tikai 90 °C temperatūrā parādās atsevišķas HF molekulas. Šīs molekulas manāmi sāk disociēt atomos 3500 °C temperatūrā (tā ir augstāka par volframa kušanas temperatūru).
Faundeišena ledus straume
Faundeišena ledus straume (en), Argentīnas avotos Bajabuensuseso glečers (es), ir ap 300 km garš un 30—50 km plats šļūdonis Antarktīdā. Sākas no Rietumantarktīdas ledus vairoga un gar Pensakolas kalnu rietumu malu ziemeļu—ziemeļaustrumu virzienā noplūst uz Ronnes šelfa ledāju. Glečeri pirmoreiz ieraudzīja Argentīnas pirmā Dienvidpola pārlidojuma Grupo Aeronaval UT 78 1962. gada janvārī un nosauca par godu Argentīnas Kara flotes kuģim Bahía Buen Suceso. No gaisa nofotografēja ASV Kara flote 1964. gadā un nosauca par godu galvenajam ASV Antarktikas pētniecības programmas (USARP) pārraudzītājam Nacionālajam zinātnes fondam (National Science Foundation).
Konstantins Kenteris
Konstantins Kenteris (el; dzimis Mitelēnā, Grieķijā) ir bijušais grieķu vieglatlēts, pirms diskvalifikācijas par izvairīšanos no dopinga kontroles piedalījās sprinta sacensībās, kur kļuva par 2000. gada Olimpisko čempionu.
Negaiss
Vistipiskākais zibens veids — līnijveida, kas izlādējas dzirksteļu veidā ar atzariem, kuru garums 2—3 km vai atsevišķos gadījumos līdz pat 20 km un vairāk, un ar diametru daži desmiti centimetru. Viena zibens ilgums visbiežāk ir sekundes desmitdaļas, taču atsevišķos gadījumos ilgāk. Īpaša veida ir plakanais un lodveida zibens.
Negaisa mākoņa attīstības stadijas
Jebkura negaisa mākoņa izveidošanās nepieciešamie priekšnoteikumi ir nosacījumu esamība konvekcijas vai jebkura cita mehānisma attīstībai, kurš veido augšupejošas gaisa plūsmas, mitruma krājumus, kuri ir pietiekamā daudzumā, lai veidotos nokrišņi, kā arī struktūras esamība, kurā daļa mākoņa daļiņu ir šķidrā stāvoklī, bet daļa ir ledus kristāliņu veidā. Konvekcija, kura noved līdz negaisu izveidei, notiek šādos gadījumos:
Vēja brāzmas
Dažos negaisa mākoņos lietusgāzes laikā rodas intensīvas lejupejošas gaisa plūsmas, kuras uz Zemes virsas rada ļoti spēcīgu vēju un īslaicīgu vētru. Atkarībā no to izmēra tās sauc par škvāliem (en, ru) vai arī par mikroškvāliem. Škvāls ar diametru virs 4 km var veidot vēju ar ātrumu līdz 60 m/s. Mikroškvāliem ir mažāki izmēri, tomēr tie veido vēju ar ātrumu līdz pat 75 m/s. Ja negaiss, kurš veido škvālu, izveidojas pietiekami siltā un mitrā gaisā, tad mikroškvālu pavadīs vēl arī lietusgāze. Tomēr, ja negaiss veidojas no sausa gaisa, nokrišņi mikroškvāla laikā iztvaikos (būs gaisā iztvaikojošu nokrišņu josla jeb virga) un tad mikroškvāla laikā uz Zemes nokrišņu nebūs. Lejupejošās gaisa plūsmas ir īpaši bīstamas lidmašīnām, it īpaši pacelšanās un nolaišanās laikā, jo tās izraisa spēcīgu vēju Zemes tuvumā un var mainīt lidmašīnas lidojuma augstumu vai pat triekt lidmašīnu pret zemi.
Veru
Vēsture
Veros 1916. gada 27. martā, Pirmā pasaules kara bēgļu gaitās miris Kārlis Mīlenbahs.
Baringo ezers
Pirmatnēja daba. Ezers apūdeņošanas dēļ samazinās un tajā kļūst mazāk zivju. Vairākas mazas salas, lielākā - Olkokves sala. Endēma zivju suga - Oreochromis niloticus. Reģistrētas vairāk kā 470 putnu sugas. Daudz krokodilu un hipopotamu.
Kuba
Ārpolitiskās attiecības
1996. gadā pieņemta ES kopējā nostāja Kubas jautājumā, kas aicina vispirms gūt progresu cilvēktiesību un demokrātijas jomā un tikai pēc tam normalizēt attiecības. Eiropas Parlamentā ir izveidota EP-Kubas sadarbības grupa, kurā darbojas 45 deputāti.
Kultūra
Ļoti liela loma iedzīvotāju sadzīvē ir mūzikai, muzicēšanai un dejai visur — ielās, restorānos, bāros, autobusos, pludmalēs. Kubieši dzied un spēlē paši. Diskotēkas ir tikai lepnajos hoteļos. Lielākais gandarījums mūziķiem, ja klausītāji dejo. Ja neviens nedejo, tas nozīmē, ka publikai muzikanti nepatīk. Izņēmums ir trova — romantiskās balādes. Katrā lielākā pilsētā ir Casa de la Trova jeb "trovas māja". Dažādo mūzikas stilu pamats ir son (no spāņu valodas — "skaņa"), kas parādījusies 19. gadsimta beigās kalnos Kubas austrumos — netālu no Santjago de Kuba pilsētas. No son, kas saplūda ar citiem latīņamerikāņu ritmiem, radusies salsa, kas ir viena no populārākajām dejām pasaulē.
Saimniecība
Muita: Kuba aizliedz ievest narkotikas un jebkādus pornogrāfiskos materiālus. Šaujamieročus drīkst ievest, ja tie ir domāti medībām. Tūristiem ir jāiegādājas pavadzīme ilgstošām precēm, kuras ir nopirktas uz salas. Pavadzīme ir jāuzrāda pēc muitnieka pieprasījuma. Tūristiem ir atļauts ievest valstī personīgās lietas pieņemamā daudzumā. Ir aizliegts izvest no valsts noteikta veida dzīvniekus un augus, gliemežvākus, senlietas, dārgakmeņus un priekšmetus, kas tiek uzskatīti par nacionālo bagātību.
Varavīksne
Dažkārt var novērot blakus jeb sekundāro varavīksni ar pretēju krāsu izvietojumu. Tā rodas, kad saules gaismas stari atstarojas lietus pilienā divas reizes.
Varavīksnes veidošanās
Pēc lietus gaisā vienmēr ir ūdens lāsītes, un varavīksne ir Saules gaismas atstarošanās šajos pilieniņos. Saules gaismas stari lūst, ieejot katrā lietus lāsē, pēc tam tie atstarojas no ūdens piliena iekšējās sieniņas un tad atkal iznāk ārpus piliena. Tādējādi gaismas stari nokļūst cilvēka acīs, un novērotājs redz visus starus atbilstoši to spektram — novērotājs redz loku, kas veido varavīksni.
Varavīksnes veidošanās shēma ir redzama attēlā.
Latvijas PSR Valsts Drošības komiteja
Genocīds, terors un noziegumi pret cilvēci
Ar pilnu jaudu NKVD represīvā mašinērija tika iedarbināta pēc Latvijas aneksijas 1940. gada 5. augustā. 1940. gada 30. augustā izveidoja Latvijas PSR Iekšlietu tautas komisariātu Alfona Novika vadībā, viņa vietnieks bija Valsts drošības pārvaldes priekšnieks Šustins. Valsts drošības pārvalde no Alberta ielas ēkas pārcēlās uz bijušo Latvijas Republikas Iekšlietu ministrijas ēku Brīvības un Stabu ielu stūrī, ko ātros tempos pārbūvēja, pagrabā iekārtojot aresta kameras un šautuvi nāves sodu izpildei.
Valsts Drošības komitejas arhīvs
2018. gada 4. oktobrī 12. Saeima galīgajā lasījumā pieņēma un 16. oktobrī Valsts prezidents Raimonds Vējonis izsludināja grozījumus likumā "Par bijušās Valsts drošības komitejas dokumentu saglabāšanu, izmantošanu un personu sadarbības fakta ar VDK konstatēšanu".
Raunas viduslaiku pils
Vēsture
Raunas pils zaudēja savu politisko nozīmi pēc Rīgas arhibīskapijas likvidēšanas un Livonijas hercogistes pārvaldes pārcēlās uz Cēsu pili. 1625. gadā Zviedrijas karalis Gustavs II Ādolfs Raunas pili nodeva dzimtas īpašumā Svantem Baneram (Svante Banér, 1584—1628). Īpašnieka galvenais pienākums bija turēt šeit zirgus Zviedrijas armijas vajadzībām. 1657. gadā, Otrā Ziemeļu kara laikā (1655-1660), Raunas pili ieņēma lietuviešu karavadonis Gonsevskis, bet nākamajā gadā zviedri feldmaršala Roberta Duglasa vadībā to atkaroja. Pēc kara pili no cietokšņu saraksta izslēdza, jo minēts, ka pils ir saspridzināta. 2005. gadā tika uzsākti pils konservācijas darbi.
Adamsa ezers
Adamsa ezerā ietek daudz vidēju un nelielu upju - Aperadamsa, Momiča, Buškrīka u.c. Nu ezera iztek Loveradamsa. Ezers pieder Freizeras baseinam. Piekraste ir akmeņaina, klinšaina, daudzviet stāvas klintis.
Proton 2. pakāpe
Pakāpe izmantota raķetē:
Vetulia
Tās devīzes bija: Freundschaft, Ehre, Volkstum (vācu val. -draudzība, gods, tautiskums) un Fac et spera (latīņu val. - dari un ceri).
Microsoft
Microsoft ir pasaulē lielākā datorprogrammatūras ražotājfirma pēc ieņēmumiem. Korporāciju Microsoft  Albukerkē, Ņūmeksikā dibināja Bils Geitss un Pols Allens.
1985—1994: IPO, OS/2 un Windows
1985. gada augustā Microsoft un IBM sadarbojās citas operētājsistēmas izveides projektā OS/2. 1985. gada 20. novembrī Microsoft izlaida savu pirmo mazumtirdzniecības versiju Microsoft Windows, kas bija grafiskais papildinājums MS-DOS operētājsistēmai. 1987. gadā Microsoft izlaida savu OS/2 versiju.
2010. gadi
2016. gada 18. maijā Microsoft Mobile sākuma līmeņa mobilo telefonu bizness par 350 miljoniem USD pārdots HMD global un FIH Mobile. 25. maijā paziņots, ka Microsoft Mobile struktūrvienība tiks restrukturizēta, samazinot 1850 darba vietas un pārtraucot viedtālruņu izstrādi. 16. jūnijā paziņots, ka Microsoft par 26,2 miljardiem USD iegādāsies korporatīvo kontaktu sociālo tīklu LinkedIn.
2020. gadi
2020. gada 26. martā Microsoft paziņoja, ka tā par aptuveni 1,35 miljardiem ASV dolāru iegādāsies uzņēmumu Affirmed Networks, kas specializējies virtualizētos mobilajos tīklos.
Bronhiālā astma
Astmas formas
Pēc klīniskajām pazīmēm bronhiālo astmu turklāt iedala nakts astmā jeb miega ierosinātā astmā, lēkmjveida astmā ar smagām lēkmēm un hroniskā astmā. Atsevišķi izdala fiziskas slodzes ierosinātu astmu, sezonālo astmu, medikamentu ierosinātu astmu, arodastmu (to izraisa ķīmiski kairinātāji un arodalergēni).
Šelana ezers
Dziļākā dzelme atrodas ezera ziemeļu daļā — Lucernas baseinā. Dienvidu daļu sauc par Vapato baseinu. Kaut arī ezers ir ļoti dziļš, tā gultni klāj ap 180 metrus biezs ledāja un pēcleduslaikmeta nogulumu slānis.
Viendobuma hiperboloīds
Viendobuma hiperboloīds ir visu to telpas punktu kopa, kuru koordinātas apmierina vienādojumu.
OneRepublic
Grupa "OneRepublic" tika izveidota 2004. gadā, taču plašāku atpazīstamību izpelnījās 2006. gadā, kad kļuva ļoti populāra interneta portālā MySpace. Tajā pašā gadā grupa sāka strādāt pie sava debijas albuma. 2007. gadā viņu dziesmas "Apologize" remiksētā versija tika iekļauta producenta un dziedātāja Timbaland albumā "Timbaland Presents Shock Value", tādējādi sagādājot grupai "OneRepublic" pasaules uzmanību. 2007. gada novembrī tika izdots grupas debijas albums "Dreaming Out Loud".
Dirši
Dirši (ltg) ir ciems Rēzeknes novada Ilzeskalna pagastā. Izvietojies pagasta dienviddaļā pie bijušā Strūžānu šaursliežu dzelzceļa 10,5 km no pagasta centra Ilzeskalna, 14 km no novada domes Rēzeknē un 248 km no Rīgas. Ciema nosaukums, iespējams, cēlies no lāčauzu nosaukuma lietuviski - dirsė.
Bioģeogrāfiskais apgabals
Mūsdienu iedalījumu apgabalos aizsāka ungāru biologs Miklošs Udvardi 1975. gadā, nosaucot tos par provincēm. Vēlāk viņa sistēma tika modificēta un to parasti lieto atbilstoši Pasaules Dabas Fonda planētas sauszemes sadalījumam 8 bioģeogrāfiskos apgabalos jeb valstībās, kas iedalītas 867 sīkākos ekoreģionos, katrs no kuriem pieder pie kāda no 14 galvenajiem tipiem — biomām jeb dabas zonām. PDF izveidojusi arī iedalījumu 238 ekozonās (142 sauszemes, 53 saldūdens un 43 jūras) pēc apdraudētības pakāpes jeb "Global 200", tomēr pastāv arī citu organizāciju un zinātnieku iedalījumi, kā uz Starptautiskā areālu iedalījuma koda (ICAN) pamata veidotais 2015. gada Huana Morones iedalījums.
Divdabja teiciens
Divdabja teiciens neveidojas, ja ir tikai viens pats divdabis ("Jaunlaulātie dziedādami gāja pāri tiltam"), ir divdabis ar palīgvārdu vai apstākļa vārdiem cik, gluži, pavisam, pilnīgi ("Viņa kā juzdama gāja mājās"), ja divdabi paskaidrojošie pakārtojuma vārdi kas, kurš, kura palīgteikumā pilda papildinātāja funkciju ("Tika pieņemti noteikumi, kurus pildot visi jutās droši"), ja teikumā nav darbības vārda, kas visbiežāk liecina, ka ir jāpārveido teikums (piemēram, ir nepareizs teikums "Pārdomas, grāmatu lasot"), ja divdabis ar -ot var tikt aizstāts ar divdabi, kas beidzas ar -am.
Proton-K 3. pakāpe
'''Proton-K 3. pakāpe''' - raķešpakāpe, kuru izmanto nesējraķetēs Proton kā trešo pakāpi.
Latvijas valsts pasludināšana
Tautas Padomes locekļi, sapulces dalībnieki
5. Erasts Bite (1880—1942), jurists, politiķis.
13. Jānis Akuraters (1876—1937), rakstnieks.
37. Augusts Raņķis (1875—1937), grāmatizdevējs, tirgotājs.
Uz trases
Sižets
Lietainā laikā uz vienu no jaunceltnēm no pilsētas atbrauc lektors Tihovs. Lai pārgaidītu lietu viņš patveras mājā, kurā dzīvo jauna sieviete ar bērnu. Neveiklība ātri pāriet un Ļuba mēģina pierunāt lektoru neiet uz klubu, kurš droši vien ir tukšs sliktā laika dēļ. Bet Tihovs aiziet, pārliecināts, ka viņu gaida.
Klinšu balodis
Tā dabīgais izplatības areāls aptver Eiropas dienvidus, Āzijas dienvidrietumus un Āfrikas ziemeļdaļu. Šī suga cēlusies Āzijas dienvidos, kur atrastas vairākus tūkstošus gadu vecas fosilijas, lai gan klinšu balodim ir tik sena kopīgā vēsture ar cilvēku, ka ir grūti noteikt tā izcelsmes vietu.
Paraboloīds
Hiperboliskais paraboloīds
Hiperboliskais paraboloīds ir virsma ar negatīvu virsmas liekumu.
Vanesa Paradī
Dzīvesgājums
Vanesa Paradī piedzima 1972. gadā Senmordefosē, Francijā. Vecāki bija interjera dizaineri. Jau bērnībā Vanesu interesēja dziedāšana. Viņas dziedātājas karjera sāka attīstīties 8 gadu vecumā, kad viņas radinieks ierakstu producents Didjē Peins palīdzēja viņai nokļūt populārā frančy televīzijas bērnu talantu konkurā L'Ecole Des Fans.
Pirmo singlu La Magie Des Surprises-Parties Vanesa ierakstīja 1983. gadā, un izpildīja to itāļu mūzikas festivālā 1985. gadā. Plaši pazīstama viņa kļuva 14 gadu vecumā, kad 1987. gadā tika izlaists singls Joe le Taxi. Šī dziesma kļuva par Francijas hitu numur viens vienpadsmit nedēļas, bet Anglijā — par hitu numur trīs. Dziesma tika iekļauta Vanesas Paradī pirmajā albumā "M&J" (1988). Paradī pārsvarā izpilda roka un popmūzikas stila mūziku. Viņa spēlē ģitāru un nereti to izmanto savos ierakstos un koncertos.
1995. gadā Paradī filmējās galvenajā lomā Žana Bekēra filmā "Elisa" (Élisa). Filma guva lielus panākumus Francijā. 1999. gada martā Paradī filmējās Patrisa Lekonta filmā La fille sur le Point.
Naivašas ezers
Vārds cēlies no masaju vārda Nai'posha, kas nozīmē ‘vētrainais ūdens’, jo ezeram raksturīgas pēkšņas vētras. Ap ezeru 64 km² liels purvs. Lielākais dziļums pie Krescentas salas. Ezeram raksturīgas spēcīgas līmeņa svārstības - 1890. gados tas gandrīz pilnībā izžuva. Ūdens apmaiņas periods ir 1,5 gadi. Eitrofs.
Iļģuciems
Vēsture
Iļģuciema teritorijā atradās arī Nordeķu muiža, 17. gadsimta 90. gados par tās īpašnieku kļuva Rīgas birģermeistars Vite fon Nordeks un kopš tā laika to sāka saukt par Nordeķu muižu (savulaik saukta arī par Fogela, Grāves un Reima muižu — atbilstoši īpašniekiem). Kādreiz muižas īpašumā atradās 185 ha zemes, ko izmantoja galvenokārt graudkopībai. 19. gadsimta lielāko daļu šīs zemes sadalīja apbūves gabalos, atstājot neapbūvētu tikai muižas centra ansambļa teritoriju ar plašo parku. Lielāko daļu muižas ēku nojauca 1968. gadā, paplašinot Buļļu ielu. No 18. gadsimtā veidotās Nordeķu muižas centra apbūves saglabājušās trīs ēkas. Pret ielu vērstā jumta izbūve un ieejas portiks ar dubultkolonnām un frontonu izveidoti 19. gadsimtā, bet vienstāvu piebūves abos ēkas galos ir 19. un 20. gadsimta mijas darinājums. Vienkāršās arhitektūras formās veidota vienstāvu koka dārza māja. Tai ir augsti, izteiksmīgi laukakmeņu mūra pamati un manteļskurstenis. Otra muižas dzīvojamā ēka, vienstāvu mūra celtne ar mansarda jumta izbūvi, celta 1910. gadā pēc arhitekta Heinca Pīranga projekta. Padomju okupācijas laikā līdz 90. gadu sākumam muižas ēkās bija dzīvokļi. 1875. gadā Nordeķu muižas teritorijā tika atvērts ebreju lūgšanu nams. Muižas ainaviskais parks tika iekārtots 18. gadsimtā, tas aizņem 3,6 ha un uzskatāms par vienu no vecākajiem Rīgas parkiem. Savulaik tur darbojusies kokaudzētava, bet parka malā atradušies trīs zivju dīķi. Šeit sastopama liela koku un apstādījumu sugu bagātība — ap 30 svešzemju un 15 vietējo koku sugu: ozoli, melnalkšņi, Sibīrijas ciedrupriedes, Holandes liepas, bērzi, kļavas, robīnijas, Polijas lapegles, ciedru priede, kalnu priedes, Serbijas egles un citi.
Ģeogrāfija
Virszemes ūdens objekti Iļģuciemā aizņem ļoti niecīgu platību — kopumā tikai 1,35 ha. Šajā platībā ietilpst Iļģuciema teritorijai pieskaitītais Zunda kanāla fragments apkaimes A, kā arī Nordeķu parka dīķis. Dabas un apstādījumu teritorijas aizņem 2,7% jeb 6,5 ha, no kurām neviena nav īpaši aizsargājamā dabas teritorija. Lielākā atsevišķā dabas un apstādījumu teritorija Iļģuciemā atrodas apkaimes dienvidu daļā — Nordeķu parks.
Ragnaroks
Notikumi, kas ievada Ragnaroku
Milzu čūska Jormunganda pacelsies no okeāna gultnes un dosies uz sauszemi. Viņa saindēs zemi un debesis. Austrumos jotunu armija, ko vadīs Hrims, pametīs Jotunheimu un Nāglfarā (kuģī, kas darināts no mirušo nagiem) dosies uz kaujaslauku Vigridu. No ziemeļiem uz Vigridu dosies Loki un Hēla (kā arī viņas valstības iemītnieki). No dienvidiem tuvosies Mūspellas uguns milži, ko vadīs Surts. Aiz viņiem sabruks Bivrests. Viņiem pievienosies arī Garms.
Notikumi pēc Ragnaroka
Pēc iznīcības no jūras pacelsies jauna zeme. Ragnarokā nebūs iznīcināta Idavelas pļava. Saule, pirms to aprīs Skolls, būs dzemdējusi meitu, kura jaunajā pasaulē pildīs saules lomu.
Emilis Melngailis
Folklora un apdare
Emilis Melngailis ir savācis 220 latviešu tautasdziesmu apdares krājumos "Birzēs i norās" ("Tumša nakte, zaļa zāle", "Ozolīti, zemzarīti", "Bērīts manis kumeliņis", "Tek saulīte tecēdama", "Kas kurmīti dancināja"), kā arī kora dziesmas ("Jāņuvakars", "Senatne"). Kopumā iznāca 10 "Birzēs i norās" burtnīcas, tās tika izdotas laika posmā no 1902. līdz 1956. gadam. "Latviešu mūzikas folkloras materiāli" (ap 5000 tautasdziesmu melodiju). I d. Korsa. II d. Maliena. III d. Vidiena. Latviešu dancis. Melngailis ir uzsvēris savu uzskatu, ka Kurzemē mūzikas instrumentu spēles tradicionāli plašāko prasmju dēļ folkloras muzikalitāte ir bijusi augstāka kā Vidzemē. Melngaiļa dziesmu "Rīgas torņa gala zīle" jau 1938. gadā iekļauj Igauņu dziesmu svētku oficiālajā programmā. Melngailis stingri uzsvēra latviešu tautas melodiju diatonismu, piederību sengrieķu harmonijām, kas krasi atšķiroties no klasiskajām mažoru, minoru kadencēm, īpaši minoros, kur tautas melodija atmet ievadtoni. Lai arī Jēkabs Graubiņš un Ludis Bērziņš pareizi uzsvēra, ka mūzikas metrika latviešu tautas dziesmās atbilst teksta dipodijai, Melgailis savos melodiju apstrādājumos to nereti ignorēja, piemēram, trīsdaļīgu taktsmēru apzīmējot par divdaļīgu ("Bārenītes slavinājums", "Miezītim balti milti" u. c.), jauktu taktsmēru uztver kā vienkāršu ("Vīrs, kam vara", "Smagu liecu lazdiņu" u. c.), turklāt Melngailis uzsvēris, ka komponēt oriģinālmūziku nav grūtāks uzdevums par astoņtaktīgas latviešu tautas dziesmas harmonizēšanu.
Reno Lavilenī
R. Lavilenī personiskais rekords kārtslēkšanā stadionā ir 6,01 m, kas tika sasniegts 2009. gada 21. jūnijā Leirijā, Portugālē. uzstādījis pasaules rekordu telpās, pārvarēdams 6,16 m augstumā novietotu latiņu, kas ir par vienu centimetru vairāk kā Sergeja Bubkas 1993. gadā uzstādītais rekords un tobrīd bija augstākais oficiālās sacensībās veiktais lēciens vieglatlētikas vēsturē. 2020. gada februārī viņa rezultātu pārspēja Armands Duplantiss no Zviedrijas.
Gailīšu pagasts
Vēsture
Gailīšu ciema padome izveidota 1945. gadā Ceraukstes pagasta teritorijā vietā, kur bija "Gailīšu" mājas. 1954. gadā Gailīšu ciemam pievienoja Pāces ciemu un 1966. gadā daļu Lībiešu ciema. 1990. gadā pārdēvēts par Gailīšu pagastu. 2009. gadā iekļauts Bauskas novadā.
Apdzīvotās vietas
Birzgaļi, Brunavišķi, Bukubirzs, Krievgaļi, Mūsa, Pāce, Pamūša, Pīrāgi, Pograņiča, Taumaņi, Uzvara, Virši.
Ceplis (Mežotnes pagasts)
Ķieģeļu cepļa vēsture
1886. gadā Mežotnes muižas īpašnieks Anatols fon Līvens Lielupes labajā krastā izveidoja jaunu ķieģeļu cepli. Mālu ķieģeļu ražošanai Mežotnē ieguva tuvumā esošās raktuvēs. To atveda ar zirgiem, mērcēja un veidoja ķieģeļus, ko pēc tam žāvēja un astoņas diennaktis dedzināja cepļa lielajā krāsnī.
28. decembris
28. decembris ir gada 361. diena pēc Gregora kalendāra (362. garajā gadā). Līdz gada beigām ir atlikušas 4 dienas.
Entomoloģija
Specializācijas
Kukaiņi ir ļoti daudzveidīga organismu grupa (vairāk kā miljons aprakstītu sugu), tāpēc arī entomoloģijā ir liels skaits specializētu apakšnozaru. Bieži entomologi specializējas uz konkrētu kukaiņu klasi vai kārtu.
Kipras muflons
Muflons Kipras kultūrā
Muflons Kiprai nozīmē to pašu, ko ķengurs Austrālijai un kivi Jaunzēlandei. Tas ir Kipras nacionālais dzīvnieks, tā attēls ir attēlots uz Kipras naudas monētām, banknotēm un pastmarkām. Tas ir kļuvis arī par Kipras nacionālās aviokompānijas simbolu.
Ažaksjo
Ažaksjo (fr, ) jeb Ajačju (co, ) ir pilsēta Francijas dienvidaustrumos, Korsikas reģiona un Dienvidkorsikas departamenta administratīvais centrs. 2018. gadā pilsētā dzīvoja 70,8 tūkstoši iedzīvotāju un līdz ar to lielākā pilsēta Korsikā. Ažaksjo atrodas Vidusjūras krastā Korsikas salas rietumos. Ažaksjo ir dzimis Napoleons Bonaparts. Nozīmīgais pilsētnieku ienākumu avots ir tūrisms un vieglā rūpniecība. Regulāra gaisa un prāmju satiksme savieno Ažaksjo ar kontinentālo Franciju.
Vēsture
No 1729. līdz 1769. gadā Korsika cīnījās par atdalīšanos no Dženovas Republikas, kas galu galā bija veiksmīga, bet uzreiz cīņā par Korsiku iesaistījās Francija. 1768. gadā saskaņā ar Versaļas līgumu Korsika no Dženovas Republikas nonāca Francijas pakļautībā. Attiecības starp Korsiku un kontinentālo Franciju bija ļoti saspīlētas, kuras uzlaboja Napoleons Bonaparts, kas 1769. gadā piedzima Ažaksjo.
Rēzeknes pilskalns
Rēzeknes pilsdrupas ir Livonijas ordeņa pils paliekas Rēzeknes pilsētas centrā.
Fenrirs (mitoloģija)
Viens no nozīmīgākajiem mītiem par Fenriru ir par viņa sasaistīšanu. Dievi uzzinājuši, ka Loki un Angrbodas bērni radīti viņu bojāejai, tāpēc Odins iemetis Jormungandu pasaules okeānā, bet Hēlu — pazemē. Fenrirs savukārt ticis uzaudzināts āsu vidū (vienīgi Tīrs uzdrošinājies Fenriru barot). Ar laiku Fenrirs kļuvis neiedomājami spēcīgs, un dievi nolēmuši viņu sasiet. Fenrirs pārrāvis visas ķēdes, tāpēc dievi cvergiem lūguši no sievietes bārdas, kalna saknes, kaķa soļu skaņas, lāča dzīslām (ar tām domāti nervi, pacietība), zivs elpas un putna siekalām izkalt Fenriram ķēdi Gleipniru. Fenrirs piekritis, ka viņam Gleipniru uzliek tikai tad, ja kāds no dieviem turētu viņam mutē roku kā nodrošinājumu, ka viņš tiks palaists vaļā, ja nespēs ķēdi saraut. To uzdrošinājies Tīrs, kurš tādējādi zaudējis roku.
3. autobusu maršruts (Rīga)
Pieturvietas
3. autobusu maršrutā pavisam kopā ir 89 pieturas. Maršrutā Daugavgrīva—Pļavnieki ir 46 pieturas, bet maršrutā Pļavnieki—Daugavgrīva ir 43 pieturas.
Maršruta ar mainītu virzienu pieturvietas
3. autobusu maršruta maršrutā ar mainītu virzienu pavisam kopā ir 95 pieturas. Maršrutā Attīrīšanas iekārtas — Pļavnieki ir 48 pieturas, maršrutā Pļavnieki — Attīrīšanas iekārtas ir 47 pieturas, bet saīsinātajā maršrutā Pļavnieki — Esplanāde ir 18 pieturas.
Ņižņijnovgorodas "Torpedo"
Vēsturiski komandas augstākais sasniegums ir izcīnītās sudraba medaļas 1960.—1961. gada PSRS hokeja līgas sezonā.
Ludzas pils
Livonijas hercogistes sastāvā
1566. gadā Ludzas pils tika iekļauta Pārdaugavas Livonijas hercogistes sastāvā. Ludzas pilī kādu laiku apmetās arī Polijas un Lietuvas valdnieks Stefans Batorijs. 1577. gadā Livonijā atkal iebruka krievu karaspēks Ivana Bargā vadībā, un 25. jūlijā Ludzas pils tika ieņemta. Lai nostiprinātu pili, uz Ludzu tika nosūtītas 37 bises, 282 pudi pulvera, 3400 lodes un 22 pudi alvas. Par Ludzas vojevodu tika nozīmēts Grigorijs Količevs. Pēc zaudētā Livonijas kara lielkņazs Ivans bija spiests atsacīties no saviem iekarojumiem Livonijā un Jamas Zapoļskas miera līgumā 1582. gadā Ludzas citadeli (la, ru) atdeva karalim Stefanam Batorijam.
Šveices franks
Šveices franks (kods: CHF) ir Šveices un Lihtenšteinas nacionālā valūta. Banknotes apgrozībā laiž Šveices Nacionālā banka, bet monētas — Šveices monētu kaltuve Swissmint. Mūsdienās Šveices franks ir vienīgā valūta Eiropā, kuru sauc par franku (pirms eiro ieviešanas bija arī Francijas franki, Beļģijas franks, Luksemburgas franks un citi).
Jūras zīriņš
Jūras zīriņš (Sterna paradisaea) ir kaiju dzimtas (Laridae) jūras putnu suga. Ģeogrāfisko variāciju nav. Tai ir cirkumpolāra ziemeļu puslodes izplatība, ligzdo galvenokārt uz ziemeļiem no polārā loka. Kopumā tā ligzdošanas areāls aptver arktiskos un subarktiskos apgabalus Eiropā, Āzijā un Ziemeļamerikā. Eiropas ligzdošanas areāla dienvidu robeža sasniedz Liebritāniju un Nīderlandi. No ziemeļu puslodes ziemot tas dodas uz dienvidu puslodes antarktiskajiem apgabaliem jeb Antarktīdu, veicot garāko migrācijas ceļu no visiem dzīvniekiem pasaulē.